## dachser_inteligent_logistics

Tlačová správa V Bratislave, 30. 3. 2021

**Aktuálna situácia v Suezskom prieplave**

**Ako už bolo uvedené v médiách, kontajnerová loď „MS Ever Given" už bola zo Suezského prieplavu uvoľnená.**

"Ever Given" teda opäť pláva. Šesť dní po nehode tak končí blokáda Suezského prieplavu. Bude však trvať ďalšie dni alebo dokonca týždne, než bude odstránená dopravná zápcha približne 400 lodí. Prevádzkovateľ kanála SCA uviedol, že prevádzka na vodnej trase bude obnovená, čo je veľmi dôležité pre globálnu prepravu.

Prvé plavidlá a lode teraz môžu preplávať cez Suezský prieplav, v súčasnosti však v Sueze stále existuje obrovský počet čakajúcich plavidiel, lodí, tankerov atď. Očakáva sa, že kanál bude úplne voľný až po 6.− 8. dňoch.

Už pred niekoľkými dňami prepravné spoločnosti presmerovávali niektoré svoje plavidlá okolo Južnej Afriky k mysu Dobrej nádeje, čo znamená približne 3 500 až 3 800 námorných míľ navyše a môže viesť k neskoršiemu príchodu až o 10 až 12 dní.

O aktuálnej situácii Vás budeme priebežne informovať. V prípade otázok sa obráťte na Vašu kontaktnú osobu v príslušnej pobočke DACHSER.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk